Diari Oficial de la Generalitat Valenciana


Sumari del DOGV 5743, del 16-04-2008 (2008/4496)

RESOLUCIÓ de 7 d'abril de 2008, del conseller de Benestar Social, per la qual s'encomana la gestió a l'IVADIS del Centre de Dia per a l'Atenció del Dany Cerebral Sobrevingut, siti a València.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5743

Data del DOGV
:   16-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/4496


Data del document
:   07-04-2008

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * delegació de poders

RESOLUCIÓ de 7 d'abril de 2008, del conseller de Benestar Social, per la qual s'encomana la gestió a l'IVADIS del Centre de Dia per a l'Atenció del Dany Cerebral Sobrevingut, siti a València. [2008/4496]  
Antecedents de fet  
Primer. La conselleria de Benestar Social és titular d'un centre d'atenció especialitzada, siti a València, carrer de Pedro Cabanes, cantó amb el carrer de Zamora, en local de planta baixa, que es troba habilitat funcionalment per a atendre un total de trenta persones (30), en el qual es té previst desplegar, en règim d'atenció diürna, programes, tractaments i atenció global adequada a persones amb dany cerebral sobrevingut.  
Segon. Les especials característiques de l'esmentat centre d'atenció social, que serà pioner en les seues funcions de recuperació, orientació i integració, dirigit a un col·lectiu específic de persones amb discapacitat, obliguen a destinar els professionals i la resta de personal especialitzat a la prestació dels servicis que es requerixen.  
Tercer. L'Institut Valencià d'Atenció als Discapacitats i Acció Social (IVADIS), segons el que preveu la disposició addicional novena de la Llei 11/2000, de 28 de desembre, i el Decret 125/2001, de 10 de juliol, del Govern Valencià, és una entitat de dret públic, d'acord amb l'article 5.2, segon paràgraf, del text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, encarregada de la protecció i tutela dels discapacitats psíquics i dels afectats per altres discapacitats, i també de la prestació i execució d'actuacions en matèria de servicis socials i acció social. Per a la gestió de les seues activitats disposa de CIF propi, que és el N3827835L.  
Fonaments de dret  
I. La conselleria de Benestar Social és competent en matèria de servicis socials i atenció a les persones amb discapacitat, d'acord amb el que establix el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, en relació amb el que disposa l'article 1.1 del Decret 116/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Benestar Social.  
II. Les anteriors competències es concreten en l'exercici de les relatives a la cobertura de les necessitats personals o socials derivades de situacions de dependència, desigualtat o exclusió social, gestionant els programes en matèria de servicis socials, discapacitats, família, adopcions, infància, joventut i dona, i també la millora de la qualitat de vida de tots els ciutadans (article 1.1 del Reglament Orgànic i Funcional de la conselleria de Benestar Social).  
Per a això, l'article 28. j de la Llei 5/1983, de 30 de desembre, del Consell, establix que els consellers, com a membres del govern i caps de departament, tenen, entre altres, la funció d'exercir la direcció, iniciativa i inspecció de tots els servicis del departament i l'alta inspecció i la resta de funcions que els corresponguen respecte als organismes autònoms adscrits a este.  
III. L'article 28.3.c de la Llei 5/1997, de 25 de juny, per la qual es regula el sistema de servicis socials en l'àmbit de la Comunitat Valenciana, establix que els centres de dia podran implantar-se amb caràcter específic, que en este cas és l'atenció de persones amb discapacitat amb característiques i necessitats especials, procurant, entre altres activitats, les de prevenció i rehabilitació a fi d'aconseguir unes facultats físiques i psíquiques adequades.  
Per la seua banda, l'article 37.2.d de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat, definix els centres de dia destinats a persones amb discapacitat "amb gran deteriorament de les seues capacitats funcionals", que "requerixen suports generalitzats per a accedir i utilitzar recursos socials, educatius i laborals, a través de programes que despleguen les capacitats globals de les persones ateses, procurant la seua major autonomia i integració social".  
IV. L'Institut Valencià d'Atenció als Discapacitats i Acció Social, segons el que preveu la disposició addicional novena de la Llei 11/2000, de 28 de desembre, de Mesures Fiscals, de Gestió Administrativa i Financera i d'Organització de la Generalitat -en la seua redacció donada en l'article 52 de la Llei 17/2007, de 26 de desembre, de la Generalitat-, i el Decret 125/2001, de 10 de juliol, del Govern Valencià, és una entitat de dret públic encarregada de la protecció i tutela dels discapacitats psíquics i dels afectats per altres discapacitats, i també de la prestació i execució d'actuacions en matèria de servicis socials i acció social.  
Els articles 1 i 3 del Decret 125/2001, de 10 de juliol, del Govern Valencià, atribuïx a l'IVADIS, entre altres funcions, la prestació de servicis especialitzats, i també les funcions de suport i tractament necessari per a assolir l'autonomia personal i el desenvolupament social i efectiu de les persones amb discapacitats, d'acord amb els criteris que en cada moment establisca la conselleria de Benestar Social.  
Per tot això, vistos els preceptes legals esmentats i la resta de general i pertinent aplicació, resolc:  
Primer  
Encomanar per a la seua immediata posada en funcionament, per raons d'eficàcia i eficiència, la gestió del Centre d'Atenció Especialitzada per a l'Atenció del Dany Cerebral Sobrevingut, siti a València, carrer de Pedro Cabanes, cantó amb el carrer de Zamora, a l'Institut Valencià d'Atenció als Discapacitats i Acció Social (IVADIS), CIF núm. Y1030691J, per temps indefinit des de la publicació d'esta resolució en el Diari Oficial de la Comunitat Valenciana i fins a la seua revocació.  
Segon  
La gestió material que s'encomana es realitza en els termes més amplis, i anirà a càrrec de l'Institut Valencià d'Atenció als Discapacitats i Acció Social, com a entitat de dret públic, entre altres activitats la designació de la direcció del centre, selecció dels seus equips professionals i de personal, recepció i admissió de sol·licituds d'ingrés de persones amb discapacitat amb les característiques que es determine, i l'exercici de totes les funcions inherents a l'atenció especialitzada. Així mateix, anirà a càrrec de l'IVADIS les despeses de personal, gestió material i operativa, les derivades de la conservació, manteniment i atenció de les despeses corrents de l'immoble, i també les altres que siguen necessàries per al bon exercici de la gestió atribuïda, sempre que no suposen alteració de la titularitat de la competència ni dels elements substantius -criteris de direcció-, que correspon a la conselleria de Benestar Social.  
Tercer  
Ordenar la publicació d'esta resolució en el Diari Oficial de la Comunitat Valenciana per a la seua immediata eficàcia i efectes oportuns.  
València, 7 d'abril de 2008.- El conseller de Benestar Social i vicepresident tercer del Consell: Juan Gabriel Cotino Ferrer.